[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Mae rhannu cartref pan fydd perthnasau dan straen yn gallu bod yn anodd iawn beth bynnag, ond yn fwy fyth yn y cyfnod yma o gyfyngiadau Covid-19. Yma byddem yn cynnig cyngor ar sut i ddod ymlaen yn well gyda\u2019r bobl rwyt ti\u2019n byw a nhw."}, {"text_idx": "#000007", "text": "Amser i ti dy hun"}, {"text_idx": "#000008", "text": "Mae cael amser i ti dy hun yn bwysig. Anadla\u2019n ddofn ac ymlacia. Mae hyn yn ffordd dda i osgoi unrhyw ddadlau diangen a byddi di\u2019n teimlo\u2019n well wedyn."}, {"text_idx": "#000009", "text": "Gwranda ar gerddoriaeth fydd yn gwneud i ti deimlo\u2019n well, canu, chwarae offeryn neu ddawnsio (gan ddefnyddio clustffonau os oes angen)."}, {"text_idx": "#000010", "text": "Noda dy deimladau i lawr ar bapur. Mae lleisio\u2019r emosiynau anodd (hyd yn oed ar bapur) yn gallu helpu, byddi di\u2019n teimlo\u2019n dawelach dy feddwl."}, {"text_idx": "#000011", "text": "Rho dro ar rywbeth crefftus. Gallet dorri darnau o gylchgrawn i greu neu lunio portread neu wawdlun."}, {"text_idx": "#000012", "text": "Awgryma weithgareddau hwyl i\u2019w gwneud a\u0302\u2019ch gilydd. Mae chwerthin yn gwneud i bawb deimlo\u2019n well."}, {"text_idx": "#000013", "text": "Meddylia am ffyrdd i roi gwybod i\u2019r llall pan fyddech chi\u2019n teimlo straen. Cytunwch i barchu angen eich gilydd am dawelwch."}, {"text_idx": "#000014", "text": "Cyniga help os yw pethau\u2019n anodd ar rywun. Gall hyn wneud gwahaniaeth mawr i sut mae\u2019r ddau ohonoch yn teimlo."}, {"text_idx": "#000015", "text": "Mae ymarfer corff yn ffordd dda i ryddhau teimladau o rwystredigaeth a bydd yr endorffinau yn gwneud i ti deimlo\u2019n well wedyn \u2013 gall hefyd fod yn rheswm da i gael allan o\u2019r ty\u0302."}, {"text_idx": "#000016", "text": "Cyfarfod gyda chartref arall, yn yr awyr agored, 2 fetr ar waha\u0302n. Mae\u2019r cyfyngiadau wedi\u2019u lleddfu ychydig felly bydd hyn yn helpu gyda\u2019r straen o fod a\u0302\u2019r un bobl drwy\u2019r adeg."}, {"text_idx": "#000017", "text": "Yr uchod ddim yn helpu?"}, {"text_idx": "#000018", "text": "Os yw pethau yn annioddefol adref, neu os wyt ti\u2019n cael dy niweidio neu ddim yn teimlo\u2019n ddiogel, yna edrycha ar yr erthyglau canlynol ar gyfer rhai Dan 18 a Dros 18."}, {"text_idx": "#000020", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000021", "text": "Yn rhad ac am ddim!"}, {"text_idx": "#000022", "text": "Oes rhywun yn gwrando arnat ti?"}, {"text_idx": "#000023", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000026", "text": "Archwilio Perthnasau Agos a Rhywiol Gwahanol"}, {"text_idx": "#000029", "text": "Sut i Ymdopi Gyda Phobl Negyddol"}]